Lav et referat af nedenstående tekst:

Tekst:
Hjalmer Larsen spiller fredag aften på scenen 'Reservatet', og det er ikke første gang, han besøger Skalskoven. I 2017 skulle den 22-årige sanger spille på Nibe Festival for første gang, det endte med at blive en vildere oplevelse, end han havde regnet med. - Jeg husker det som noget helt specielt, jeg lavede nemlig en ‘rookie mistake’. Jeg havde været på Roskilde Festival hele ugen, fortæller Hjalmer Larsen. - Da jeg så tog mod Nibe, havde jeg ingen stemme, og jeg troede, det bare ville gå helt galt. Men da jeg kom på scenen, var der mødt så mange mennesker op, og så var det egentlig ligemeget med min stemme. Den klarede koncerten. Så det endte med at blive en af de koncerter, jeg husker bedst, siger Hjalmer Larsen. Måske ringer navnet Hjalmer Larsen en klokke hos nogen. Han er nemlig søn af den kendte danske sanger Kim Larsen, og han fører nu fanen videre med sange på dansk. Han oplyste fredag på et pressemøde, at han næste år vil være klar med en helt ny EP. Hør den eksklusive akustiske optræden fra fredagens pressemøde på Nibe Festival.

Referat:
Hjalmer Larsen er vendt tilbage på Nibe Festival for andet år i træk. En festival han husker som noget helt særligt.